
Nr. 22279 din 21.11.2023
REFERAT DE APROBARE 

la proiectul de hotărâre privind modificarea și completarea Contractului de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator)
I. Prin adresa cu nr. 168 din 21.11.2023, înregistrată la Primăria comunei Cornetu, județul Ilfov sub nr. 22276 din 21.11.2023, Asociația de Dezvoltare Intercomunitară Apă - ADIA Ilfov comunică necesitatea modificării și completării Contractului de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator) și solicită emiterea unei hotărâri a Consiliului local al comunei Cornetu, județul Ilfov în acest sens.
În sprijinul acestei solicitări invocă o serie de documente justificative, precum:
a) Adresa S.C. Apă – Canal Ilfov S.A. nr. 42513/06.10.2023, înregistrată la ADIA Ilfov cu nr. 1316/06.10.2023; 

b) Nota Justificativă a operatorului S.C. Apă – Canal Ilfov S.A. nr. 44807/20.10.2023, înregistrată la ADIA Ilfov cu nr. 1349/24.10.2023, privind inițierea Actului Adițional nr. 10 la Contractul de Delegare a Gestiunii Serviciului de alimentare cu apă şi de canalizare, încheiat la data de 09.11.2009; 

c) Nota Justificativă a operatorului S.C. Apă – Canal Ilfov S.A. nr.47851/08.11.2023, înregistrată la ADIA Ilfov cu nr. 1394/08.11.2023, privind Strategia de redevență; 

d) Avizul A.N.R.S.C. nr. 977431/126.10.2023 înregistrat la ADIA Ilfov cu nr. 1387/03.11.2023,

Prin hotărârea de consiliu local urmează să se aprobe modificarea și completarea Contractului de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator), prin încheierea actului adițional nr. 10, conform anexei transmise. 

Totodată, se propune Consiliului local să acorde mandat Asociaţiei de Dezvoltare Intercomunitară Apă – ADIA Ilfov, al cărei membru este și comuna Cornetu, județul Ilfov, prin Consiliul Local al comunei Cornetu, județul Ilfov, pentru a semna Actul Adițional nr. 10 la Contractul de Delegare, prin reprezentantul său legal, în numele şi pe seama Consiliului Local al comunei Cornetu, județul Ilfov.

Prin actul adițional nr. 10 se modifică art. 39 – Alte costuri, taxe și suprataxe” din Contractul de Delegare, urmând a avea conținutul: 

„ARTICOLUL 39 – ALTE COSTURI, TAXE ȘI SUPRATAXE 
a) Valoarea redevenței pentru anii 2024 și 2025 a fost determinată conform Strategiei de redevență pentru perioada 2022 - 2025 ținând cont de Ordinul 231 al Președintelui A.N.R.S.C. care la art. 11 alin. (6) precizează că: 
„(6) […] nivelul anual al redevenței trebuie să fie cel puțin egal cu serviciul datoriei*
) aferent împrumuturilor pentru finanțarea proiectelor de investiții.” 
b) Strategia de redevență pentru perioada 2022 – 2025 a fost determinată conform Planului de Afaceri avizat de către ANRSC prin Avizul nr. 977431/ 12.10.2023 și este prezentată în tabelul de mai jos 
	STRATEGIA PRIVIND 
REDEVENTA 
	Nivel initial  
(2022) 
	2023 
	2024 
	2025 

	
	RON/an 
	RON/an 
	RON/an 
	RON/an 

	Apa potabilă produsă, transportată și distribuită 
	25.000  
	25.000  
	5.380.174  
	5.627.539  

	Canalizare – epurare ape uzate și meteorice procesate 
	19.000  
	19.000  
	5.968.893  
	6.011.074  

	TOTAL REDEVENȚĂ 
	44.000 
	44.000 
	11.349.067  
	11.638.614 


c) Modul de plată al redevenței 
Având în vedere: 
i) Că redevența va trebui să fie virată în Fondul de întreţinere, înlocuire şi dezvoltare (Fondul IID/ FIID), ținând cont de prevederile OUG 198/2005. Astfel, în conformitate cu OUG 198/2005 și Normele de aplicare, Operatorul are un cont bancar cu destinație pentru fondul IID (Fondul de întreţinere, înlocuire şi dezvoltare); 
ii) În conformitate cu aceeași OUG 198/2005, art. 5, Operatorul va utiliza Fondul IID cu prioritate pentru plata serviciului datoriei publice, adică pentru plata costurilor împrumuturilor contractate pentru realizarea investițiilor.  
iii) Că operatorul are în derulare contracte de împrumuturi de la bănci pentru care trebuie să ramburseze lunar, respectiv trimestrial rate, dobânzi și alte taxe/comisioane, aceste credite conform graficelor de rambursare, 

Plata se va realiza de către operator astfel: 
Operatorul va vira cu cel puțin 2 zile înainte de datele scadente ale împrumuturilor contractate valorile aferente serviciului datoriei (rate, dobânzi și comisioane) care se reflectă în valoarea redevenței în contul bancar dedicat FIID (Fondului de Întreținere, Înlocuire și Dezvoltare) deschis de către Operator la Banca Comercială Română în conformitate cu OUG 198/2005.” 
 Având în vedere cele anterior prezentate, precum și faptul că, în conformitate cu statutul asociației, fiecare modificare sau completare a contractului (ca, dealtfel, orice act juridic încheiat în numele și pentru membrii asociației) - anterior semnării trebuie supusă aprobării consiliului local al fiecărei unități administratv-teritoriale din componența asociației - prezint spre dezbatere şi aprobare proiectul de hotărâre privind modificarea și completarea Contractului de Delegare a Gestiunii Serviciului de alimentare cu apă şi de canalizare, încheiat la data de 09.11.2009 între Asociația de Dezvoltare Intercomunitară Apă-ADIA Ilfov, în numele și pe seama UAT membre, în calitate de Delegatar și S.C. Apă-Canal Ilfov S.A., în calitate de Delegat (Operator).

Adrian-Eduard STOICA
� Serviciul datoriei aferent împrumuturilor pentru finanțarea proiectelor de investiții reprezintă valoarea totală a tuturor cheltuielilor cu creditele contractate de Operator pentru realizarea investițiilor, adică serviciul datoriei este suma cumulată a ratelor, dobânzilor, taxelor și comisioanelor pe care Operatorul le platește pentru aceste credite 

